CELEX: C2007/183/06
Language: sk
Date: 2007-08-04 00:00:00
Title: Vec C-246/05: Rozsudok Súdneho dvora (tretia komora) zo 14. júna 2007 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Armin Häupl/Lidl Stiftung & Co. KG (Právo ochranných známok — Článok 10 ods. 1 smernice 89/104/EHS — Neexistencia riadneho používania ochrannej známky — Pojem deň ukončenia konania o zápise )

4.8.2007   
            
            
               SK
            
            
               Úradný vestník Európskej únie
            
            
               C 183/4
            
         Rozsudok Súdneho dvora (tretia komora) zo 14. júna 2007 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Armin Häupl/Lidl Stiftung & Co. KG
   (Vec C-246/05) (1)
   
   (Právo ochranných známok - Článok 10 ods. 1 smernice 89/104/EHS - Neexistencia riadneho používania ochrannej známky - Pojem „deň ukončenia konania o zápise“)
   (2007/C 183/06)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Patent- und Markensenat
   Účastníci konania pred vnútroštátnym súdom
   
      Žalobca: Armin Häupl
   
      Žalovaný: Lidl Stiftung & Co. KG
   Predmet veci
   Návrh na začatie prejudiciálneho konania – Oberster Patent- und Markensenat – Výklad článku 10 ods. 1 a článku 12 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92) – Neexistencia riadneho používania ochrannej známky – Vonkajšie dôvody, ktoré podniku bránia v otvorení supermarketov na vnútroštátnom území, zatiaľ čo jeho zvyčajná stratégia spočíva v uvádzaní výrobkov tejto ochrannej známky na trh iba v jeho vlastných supermarketoch – Pojem deň ukončenia konania o zápise
   Výrok rozsudku
   
               1.
            
            
               „Deň ukončenia konania o zápise“ v zmysle článku 10 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok sa musí určiť v každom členskom štáte v závislosti od procesných pravidiel v oblasti zápisov platných v tomto štáte.
            
         
               2.
            
            
               Článok 12 ods. 1 smernice 89/104 sa má vykladať v tom zmysle, že „riadne dôvody na nepoužívanie“ ochrannej známky sú prekážky, ktoré majú priamy vzťah s touto ochrannou známkou, spôsobujú nemožnosť alebo nevhodnosť jej používania a sú nezávislé od vôle jej majiteľa. Vnútroštátnemu súdu prináleží, aby vzhľadom na tieto úvahy posúdil skutkové okolnosti sporu v konaní vo veci samej.
            
         
      (1)  Ú. v. EÚ C 193, 6.8.2006.